Vállaj Község

 Önkormányzata

7/2007.(IX.27.) KT számú

r e n d e l e t e

A települési szilárd  hulladékkal kapcsolatos közszolgáltatás

 módosításáról szóló 8/2011.(XI.30.). valamint a  6/2012.(VI.18),
 önkormányzati rendelettel egységes szerkezetben.
Vállaj Község Önkormányzat a hulladékgazdálkodásról szóló 2000 évi XLIII. törvény  ( a továbbiakban : Hgt. ) 23. §-ban kapott felhatalmazás alapján  az alábbi rendeletet alkotja.

I. Fejezet

ÁLTALÁNOS RENDELKEZÉSEK

1.§.

/1/  A rendelet területi hatálya  Vállaj község közigazgatási területére terjed ki.

/2/  A rendeletet alkalmazni kell valamennyi ingatlan tulajdonosára, birtokosára, használójára    függetlenül attól,  hogy a tulajdonos természetes vagy jogi személy,   illetőleg jogi személyiséggel nem rendelkező szervezet.

Hulladékkezelési közszolgáltatás

2.§.

/1/  Vállaj Község Önkormányzata  ( a továbbiakban :  Önkormányzat ) a  jelen rendeletben foglaltak szerint hulladékkezelési közszolgáltatást ( a továbbiakban :  közszolgáltatás )  szervez és tart fenn.

/2/ A közszolgáltatás kiterjed a települési szilárd hulladék rendszeres gyűjtésére, elszállítására, ártalmatlanítására és kezelésére.

/3/  (1) A település közigazgatási területén a települési szilárd hulladékkal kapcsolatos kötelező      helyi közszolgáltatást az Észak-Alföldi Környezetgazdálkodási KFT (4400.Nyíregyháza, Benczúr tér 7.) az önkormányzattal kötött közszolgáltatási szerződés alapján végzi.

(1) Módosította: 8/2011.(XI.30.) rendelet. Hatályos: 2012.01.01.





          Értelmező rendelkezés







3.§.

E rendelet alkalmazásában:

Települési szilárd hulladék : a  háztartásokból származó, jogszabályi előírásoknak megfelelő zárt rendszerű célgéppel szállítható  szilárd hulladék ( pl: a konyhai hulladék, papír, üveg, csomagolóeszköz, háztartási edény, kézi eszköz, rongy, söpredék, salak, hamu , korom, kerti és járda takarítási hulladék, kisebb mennyiségű falomb, nyesedék, karácsonyfa, valamint lakásban folytatott vállalkozás       gyakorlásából keletkezett nem veszélyes hulladék, ha az összes hulladék mennyisége nem haladja meg a 4   l/fő/nap normatívával kiszámított hulladék mennyiségét ) illetőleg a háztartási hulladékhoz hasonló és összetételű, azzal együtt kezelhető más hulladék.

Települési hulladék : a háztartásokból származó szilárd vagy folyékony hulladék, illetőleg a háztartási hulladékhoz hasonló jellegű és összetételű , azzal együtt kezelhető más hulladék.

Folyékony hulladék : az a  hulladékká vált folyadék, amelyet nem vezetnek el és nem bocsátanak ki szennyvízelvezető hálózaton, illetve szennyvíztisztító  telepen keresztül.

Lomtalanítás alá tartozó háztartási szilárd hulladék : az az alkalmilag képződött vagy felhalmozódott háztartási szilárd hulladék, amely a közszolgáltatást végző szolgáltató által rendszeresített gyűjtő edényzetben mérete vagy mennyisége miatt nem helyezhető el, amelynek elszállításáról  és ártalmatlanításáról        a  szolgáltató gondoskodik.

Egyéb települési szilárd hulladék : a gazdasági vállalkozásoknál keletkező, háztartási szilárd hulladékhoz hasonló jellegű és összetételű, veszélyesnek nem minősülő hulladék.

Ingatlantulajdonos: az a természetes vagy jogi személy, illetve jogi személyiséggel nem rendelkező szervezet, akinek, illetőleg amelynek a tulajdonában, birtokában vagy használatában lévő ingatlanán települési szilárd hulladék keletkezik.

Hulladékkezelő telep : a települési hulladék begyűjtésére, átvételére és az egyes hulladékfajták további tárolására, átrakására, előkezelésére, hasznosítására vagy ártalmatlanítására szolgáló telephely.

Hulladékkezelő : aki a települési szilárd hulladékot  gazdasági tevékenysége körében a hulladék birtokosától átveszi, tárolja, hasznosítja, kezeli és ártalmatlanítja.

Hulladékkezelési tevékenység: a hulladék gyűjtése, begyűjtése, szállítása, előkezelése, tárolása, hasznosítása, ártalmatlanítása.

Gyűjtés: a települési szilárd hulladék rendezett összeszedése, válogatása a további kezelésre történő elszállítás érdekében.

Szolgáltató : a település közigazgatási területén a települési szilárd hulladékkal  kapcsolatos helyi közszolgáltatás ellátására az e rendelet szerint kizárólagosan  feljogosított hulladékkezelő.

Közszolgáltatási díj: az ingatlantulajdonos által a közszolgáltatás igénybevételéért a szolgáltatónak fizetendő, az e rendeletben meghatározott díjfizetési időszakra vonatkozóan megállapított díj, amely tartalmazza a települési hulladék kijelölt ártalmatlanító helyen történő elhelyezésének díjhányadát is.

Személyes adat: közszolgáltatást igénybe vevő neve, lakcíme, születési helye, ideje, anyja neve.

II. Fejezet

A TELEPÜLÉSI SZILÁRD HULLADÉKKAL KAPCSOLATOS HULLADÉKKEZLÉSI KÖZSZOLGÁLTATÁS

A közszolgáltatás igénybevételének módja és feltételei

4.§.

/1/  Az ingatlantulajdonos  a 2.§. szerinti közszolgáltatást köteles igénybe venni és annak  végrehajtásában a  jelen rendeletben meghatározott módon és mértékben közreműködni.

/2/  A hulladék begyűjtésének , elszállításának rendjét ( gyakoriságát, útvonalát és időpontját ) a rendelet  1 .sz. melléklete tartalmazza.
5.§.

/1/  Az ingatlantulajdonos a települési szilárd hulladék gyűjtésére és elszállítására a szolgáltató szállítóeszközéhez  rendszeresített gyűjtőedényt, valamint  - a szolgáltató által rendelkezésre bocsátott gyűjtőedényzet űrtartalmát meghaladó mennyiségű alkalmi hulladék gyűjtésére -  a szolgáltató által rendelkezésre  bocsátott és azonosító jellel ellátott más gyűjtőeszközt köteles igénybe venni.

/2/   Az igénybe veendő gyűjtőedények típusai és a gyűjtőedényekben elhelyezhető települési szilárd hulladékok súlyának felső határa:




120 literes gyűjtőedény



50 kg.
6.§.

A gazdálkodó szervezetek, vállalkozók és a szolgáltató között a jogviszony közvetlenül jön létre az erre  vonatkozó írásba foglalt szerződés  megkötésével.

Az ingatlantulajdonos jogai és kötelezettségei

7.§.

/1/   Az ingatlantulajdonos köteles az ingatlanán keletkező vagy birtokába került települési szilárdhulladékot  az e rendeletben meghatározott módon vagy más helyen gyűjteni, továbbá    hasznosításáról vagy ártalmatlanításáról gondoskodni.  E kötelezettség teljesítése során az ingatlantulajdonos  köteles:

a.) az ingatlanán keletkező  hulladék mennyiséget  alacsony szinten tartani,

b.) a települési szilárd hulladékot  - különös tekintettel a hulladék további kezelésére -  az elszállításra való átvételig gyűjteni, illetve tárolni, ennek során megfelelő gondossággal eljárni annak érdekében, hogy a hulladék mások életét, testi épségét, egészségét és jó közérzetét ne veszélyeztesse, a természetes és épített környezetét ne veszélyeztesse, a természetes és épített környezetet ne szennyezze, a növény- és állatvilágot  ne károsítsa, a közrendet és közbiztonságot ne zavarja.

c.) Az ingatlanán keletkező települési szilárd hulladék kezelésére az önkormányzat által    szervezett közszolgáltatást igénybe venni, illetve a hulladékot a begyűjtésre e rendeletben feljogosított szolgáltatónak átadni.

/2/   Ha az ingatlan tulajdonos a tulajdonos változás vagy egyéb ok folytán   a közszolgáltatás igénybevételére kötelezetté válik, köteles ezt a tény keletkezését követő  30 nap (harminc ) napon belül írásban bejelenteni a Polgármesteri Hivatalnak.

/3/   Nem terheli az  /1/ bekezdésben foglalt kötelezettség az ingatlan tulajdonost az olyan beépítetlen ingatlan tekintetében, ahol nem tartózkodik , és ahol hulladék sem keletkezik.

/4/   Az ingatlantulajdonos köteles írásban 3 ( három ) nappal korábban bejelenteni a szolgáltatónak , ha  ingatlanán  az addig szokásos hulladékmennyiséget  jelentősen meghaladó mennyiségű hulladék keletkezése várható.  A bejelentés alapján a szolgáltató köteles az ingatlantulajdonos által megjelölt időpontra vagy időtartamra a hulladék adott mennyiségének megfelelő gyűjtéséhez, elszállításához alkalmas nagyobb űrtartalmú  vagy további gyűjtőedényt, illetve más gyűjtőeszközt az ingatlantulajdonos rendelkezésére bocsátani és a többletszolgáltatást teljesíteni.

/5/   Ha az ingatlanon keletkező hulladék mennyisége nem rendszeresen , hanem alkalmilag haladja meg az átadott gyűjtőedény űrtartalmát, és az ingatlantulajdonos elmulasztja a  /4/ bekezdésben foglalt bejelentési kötelezettséget, a szolgáltató köteles az így átadott, illetőleg a gyűjtőedényzet mellé kirakott hulladék elszállítására.  A többletszolgáltatás tényéről és az ennek megfelelő díj alkalmazásáról  a szolgáltató az ingatlantulajdonost egyidejűleg köteles értesíteni.

/6/   Az az ingatlantulajdonos, akinek ingatlanán  települési szilárd hulladék keletkezik, de az ingatlana egyidejűleg gazdálkodó szervezet cégnyilvántartásba bejegyzett székhelyéül, telephelyéül vagy fióktelepéül is szolgál, köteles a települési szilárd hulladékát a gazdálkodó szervezetnek az ingatlanon folytatott gazdasági tevékenysége során keletkezett nem települési szilárd hulladéktól  elkülönítetten gyűjteni és arra közszolgáltatást is igénybe venni, feltéve, hogy a települési szilárd hulladék kezeléséről  a Hgt. 21.§-ának /2/ bekezdése   szerint nem gondoskodott.

/7/   A közszolgáltatás igénybevételére kötelezett ingatlantulajdonos a közszolgáltatásból nem vonhatja ki magát  arra való hivatkozással, hogy a szolgáltatást a hulladéktermelés hiányában nem, illetve csak részben veszi igénybe.
8. §.

  /1/  Az ingatlantulajdonos a gyűjtőedényét  az ingatlana területén belül köteles elhelyezni. Gyűjtőedényt közterületen tartósan elhelyezni kizárólag az önkormányzat külön rendeletében meghatározott közterülehasználati engedély  ( közterület-használati szerződés )  alapján lehet.

/2/    Az ingatlantulajdonos köteles  a gyűjtőedényt a hulladék elszállítása céljából a szállítási napon a közterületen a begyűjtést végző gépjárművel megközelíthető és ürítésre alkalmas helyen elhelyezni.  A tulajdonos köteles a kihelyezési helyet megközelíthetővé tenni, akadálytól mentesíteni, téli időszakban a hótól  megtisztítani. 

A gyűjtőedényt legkorábban  a szállítási napot megelőző napon ,  18.00 órától lehet kihelyezni a közterületre, kivéve a tartósan engedélyezett elhelyezést.

 /3/  A hulladék elszállítása  céljából kihelyezett gyűjtőedény fedelének   - a közterület szennyezésének elkerülése érdekében  -  lecsukott állapotban kell lennie.  A hulladékot a gyűjtőedényben úgy kell elhelyezni, hogy az edény  mozgatásakor és ürítésekor  ne szóródjon, valamint  a gépi ürítést ne akadályozza.

/4/   A kihelyezett gyűjtőedényből még használható dolgokat kiválogatni  ( guberálni ) tilos.

/5/   A kihelyezett gyűjtőedény nem akadályozhatja a jármű- és a gyalogosforgalmat, és elhelyezése egyébként sem járhat  baleset vagy károkozás veszélyének előidézésével.

9.§

/1/ Az ingatlantulajdonos köteles gondoskodni a gyűjtőedény tisztántartásáról, rendeltetésszerű használatáról és környezetének tisztántartásáról.

/2/  Ha a gyűjtőedényben olyan nedves hulladékot helyeztek el , amely az edényben összetömörödött vagy befagyott, illetve az edényben lévő hulladékot úgy összepréselték, hogy emiatt az edényt nem lehet kiüríteni,  az ingatlantulajdonos a szolgáltató felhívására köteles az edényt üríthetővé , illetve használhatóvá tenni.

/3/    Tilos a gyűjtőedénybe folyékony, mérgező, tűz- és robbanásveszélyes    anyagot, állati tetemet, állati hulladékot vagy egyéb olyan anyagot elhelyezni, amely veszélyezteti a begyűjtést, ürítést végző személyek vagy más személyek életét, testi épségét, egészségét.

10.§.

 Az ingatlantulajdonos az ingatlanán alkalmilag keletkezett, épület felújításából származó települési szilárd hulladékot  -  legfeljebb 2 m3-t  - havi egyszeri alkalommal a rendeletben meghatározott hulladéklerakó helyre    maga is elszállíthatja, és ott díjmentesen elhelyezheti.
A szolgáltató jogai és kötelezettségei

11.§.

/1/  A szolgáltató köteles a rendelet hatálya alá tartozó ingatlanon keletkezett hulladékot az e rendeletben előírt szabályok szerint rendszeresen elszállítani a kijelölt hulladéklerakó helyre, illetve annak ártalmatlanításáról a szakmai környezetvédelmi szabályoknak megfelelő módon gondoskodni.

/2/ (2) A települési szilárd hulladék elhelyezését, ártalmatlanítását kizárólag hulladék lerakóhelyen lehet végezni. Az ártalmatlanítás  helye a közszolgáltató által üzemeltetett  Nagyecsed Kommunális Hulladéklerakó.

12.§.

/1/  A szolgáltató köteles a gyűjtőedény kiürítését kíméletesen, az elvárható gondossággal végezni és a kihelyezés helyére visszahelyezni álló helyzetben.

/2/    A szabályszerűen kihelyezett gyűjtőedény ürítése során esetleg keletkezett szennyeződés takarításáról a szolgáltató köteles gondoskodni.

/3/    A gyűjtőedényben okozott kárt a szolgáltató térítésmentesen köteles kijavítani, ha a károkozás neki felróható okból következett be.  A szolgáltató köteles az ebből eredő karbantartási munka és javítás időtartamára helyettesítő  gyűjtőedényt biztosítani. Ha a károkozás nem róható fel a szolgáltatónak, a használhatatlanná vált gyűjtőedény javítása, pótlása, illetve cseréje az ingatlantulajdonost terheli. A közszolgáltató nem vállal felelősséget a nem szabványos edényzetben keletkezett károkért.

/4/    Amennyiben a szolgáltató a meghatározott szállítási napon a szolgáltatást elvégezni nem tudná -  műszaki, vagy időjárási okok miatt-, úgy azt az akadály  elhárulását követő munkanapon köteles teljesíteni.

Lomtalanítás

13. §.

/1/   A lomtalanítás megszervezéséről és lebonyolításáról a szolgáltató évente 2  ( kettő )  alkalommal  tavasszal    és ősszel   - előre meghirdetett és közzétett időpontban -   a közszolgáltatás keretében  - külön díj felszámolása nélkül  -  gondoskodik

/2/   A szolgáltató kizárólag a lomtalanítás alá tartozó háztartási szilárd hulladék elszállítására köteles.

/3/   A hulladékot az ingatlantulajdonos a szolgáltató által hirdetmény útján előzetesen  megjelölt helyen és  időpontban helyezheti ki elszállítás céljából.
___________________________________________________________________________

(2) Módosította: 8/2011.(XI.30.) rendelet. Hatályos: 2012.01.01.
/4/   Az elszállítandó hulladékot úgy kell elhelyezni a közterületen, hogy a jármű- és gyalogos forgalmat ne akadályozza, a begyűjtő   szállítóeszköz által jól megközelíthető legyen, a  zöldterületet és a növényzetet ne károsítsa, továbbá ne járjon baleset vagy károkozás veszélyének előidézésével.
Közszolgáltatási díj

14.§. (3)
A közszolgáltatás szüneteltetése

15.§.

A közszolgáltatás teljesítése csak a törvényben vagy kormányrendeletben meghatározott esetekben szüneteltethető vagy korlátozható.

16.§.

/1/   A közszolgáltatás igénybe vétele szüneteltethető azon az ingatlanon , amelyen legalább   30 napig  senki nem tartózkodik és emiatt hulladék sem keletkezik.

/2/   A szüneteltetésre vonatkozó igényt az ingatlantulajdonos  írásban  köteles bejelenteni a szolgáltatónak, legalább  30 ( harminc) nappal a szünetelés kívánt időpontja előtt.

/3/   Ha a szünetelés feltételeiben változás következett be, az ingatlantulajdonos  ezt írásban haladéktalanul köteles  bejelenteni  a szolgáltatónak.
A gazdálkodó szervezetekre vonatkozó külön szabályok

17.§.

/1/   A gazdálkodó szervezet akkor köteles a közszolgáltatás igénybevételére, ha a gazdasági tevékenységével összefüggésben keletkezett települési szilárd hulladékának kezeléséről a Hgt. 13.§-ban foglaltaknak megfelelően nem gondoskodott.

/2/    A gazdálkodó szervezet, amely a környezetvédelmi felügyelőség által engedélyezett -  települési szilárd hulladék ártalmatlanítására alkalmas -  hulladékkezelési berendezéssel, létesítménnyel rendelkezik, a közszolgáltatás kötelező igénybe vétele alól mentesül, ha a tevékenysége során képződött települési szilárd hulladék ártalmatlanításáról ebben a berendezésben, létesítményben gondoskodik.
/3/    Az a gazdálkodó szervezet , amely a kötelező közszolgáltatást nem veszi igénybe , a külön jogszabályban meghatározott módon és tartalommal köteles a tevékenysége során keletkező hulladék mennyiségét és összetételét fajtánként nyilvántartani, az általa végzett kezelésről, a kezelt és kezelés eredményéből származó hulladékról nyilvántartást, a kezelőlétesítmény működéséről üzemnaplót vezetni és ezekről a hatóságnak bejelentést tenni.  

       A gazdálkodó szervezet a közszolgáltatás alá nem tartozó hulladékának mennyiségéről, összetételéről, keletkezésének forrásairól és kezelésének módjáról köteles a jegyzőt tájékoztatni.
       (3)  Hatályon kívül helyezve: 1/2013.(I.29.) rendelet 1.§-val
       Ha a gazdálkodó szervezet e tájékoztatási kötelezettségét elmulasztja, a közszolgáltatást köteles igénybe  venni.

A közszolgáltatás hatálya alá nem tartozó települési szilárd

 hulladékkal kapcsolatos rendelkezések

18.§.

/1/   A közszolgáltatás nem terjed ki a gazdálkodó szervezetnek az ingatlanon folytatott ipari, kereskedelmi, szolgáltató és egyéb gazdasági tevékenységével összefüggésben  keletkezett települési szilárd hulladékára ha nem kötelezett a közszolgáltatás igénybe vételére, nem terjed ki továbbá a közintézmény működése során keletkezett hulladékra.   E hulladékfajták esetében  az ingatlantulajdonosnak a Hgt. 13.§./1/ bekezdésében megjelölt, a hulladék termelőjére és birtokosára vonatkozó szabályok szerint kell eljárnia.

/2/   A hulladék termelője, birtokosa a tevékenységének gyakorlása során keletkezett vagy más módon birtokába került hulladékot köteles gyűjteni, továbbá ártalmatlanításáról vagy hasznosításáról gondoskodni.

/3/    Az ártalmatlanításra  vagy hasznosításra vonatkozó kötelezettségét a hulladék termelője, birtokosa:

a.) a jogszabályban meghatározott feltételeknek  megfelelő ártalmatlanító vagy hasznosító eljárás berendezés, létesítmény alkalmazásával     saját    maga teljesíti, vagy

b.) az erre feljogosított és engedéllyel rendelkező  hulladékkezelőnek történő átadással, a kezelés költségeinek megfizetésével teljesíti.

/4/ Az  /1/ bekezdésben megjelölt hulladékot környezetvédelmi hatósági engedéllyel rendelkező ártalmatlanító helyre vagy hasznosító helyre a hulladék termelője, birtokosa külön engedély nélkül maga is elszállíthatja.

/5/ Az ingatlantulajdonos jogosult az  /1/ bekezdés szerinti hulladékának begyűjtése, elszállítása, ártalmatlanítása vagy  hasznosítása céljából a szolgáltató közszolgáltatását igénybe venni, de a szolgáltatón kívüli , környezetvédelmi  hatósági engedéllyel rendelkező  gazdálkodó szervezetet is igénybe vehet.

19.§.

/1/ A hulladék elszállítása során olyan gondossággal kell eljárni, hogy a hulladék a szállítójárműbe  történő ürítéskor, illetőleg a szállítás folyamán ne szóródjon , és más környezetterhelést se idézzen elő.  

Szállításból eredő  szennyeződés esetén  a hulladék eltakarításáról, a terület szennyeződés mentesítéséről és az eredeti állapot helyreállításáról a hulladék termelője , birtokosa, illetőleg az ingatlantulajdonos köteles gondoskodni.

/2/  Gazdálkodó szervezet igénybevételével történő szállítás esetén a gazdálkodó szervezet, saját szállítás esetén pedig a hulladék termelője, birtokosa, illetőleg az ingatlantulajdonos  az átvett, illetve átadott hulladék mennyiségét és összetételét  -  külön jogszabályban meghatározott módon és tartalommal  -  köteles fajtánként nyilvántartani és erről a hatóságoknak bejelentést tenni.

20.§.

/1/  Ha az ingatlantulajdonos a közszolgáltatás alá nem tartozó hulladék elszállításával a szolgáltatót bízza meg, a megrendelés és a szolgáltatás feltételeiben történő megállapodásuk alapján a szolgáltató a megjelölt időpontra vagy időtartamra  a megjelölt mennyiségű   és összetételű hulladéknak megfelelő gyűjtőedényt az ingatlantulajdonos rendelkezésére    bocsátja, a hulladék  elszállítását elvégzi, és gondoskodik a kijelölt  ártalmatlanító helyen történő elhelyezéséről.

/2/   Az ingatlantulajdonos  a szolgáltató részére a megállapodásukban rögzített díjat köteles megfizetni.

21.§.

/1/  A hulladék termelője, birtokosa köteles gondoskodni az önkormányzat külön rendeletében meghatározott közterület-használati engedély megszerzéséről, ha a hulladék összegyűjtésére   szolgáló konténer a közterületen   24  ( huszonnégy )  órát meghaladó időtartamra   kerül kihelyezésre.  Köteles gondoskodni továbbá a konténer környezetének folyamatos  tisztántartásáról, a konténer telítődése esetén annak haladéktalan elszállításáról.

/2/ A gazdálkodó szervezet konténert a közterületen és közúti és gyalogosforgalom biztonságát nem veszélyeztető módon, az alábbi rendelkezések megtartásával  helyezhet ki :

a.) főútvonalon konténer kizárólag  folyamatos rakodás idejére helyezhető ki, a szállító jármű helyszínen tartásával annak érdekében, hogy az elszállítás a telítődéskor haladéktalanul megtörténhessen,

b.) tömegközlekedési útvonalon, ha a konténer kihelyezése csak a közúti forgalom zavarásával oldható meg az  a.) pontban foglaltak szerint kell eljárni,

c.) egyéb  útvonalakon  konténert a telítődést követő  8  ( nyolc ) órán belül el kell  szállítani.

Szabálysértés

22.§.  (4) 
A közszolgáltatással összefüggő személyes adatok kezelése

23.§.

A közszolgáltatást igénybe vevő személyek azonosításához szükséges adatok szolgáltatónak való  átadásáról ( nevet, születési helyet és időt, anyja nevét ) az Önkormányzat Polgármesteri Hivatal nyilvántartása útján gondoskodik.
___________________________________________________________________________
(4) Hatályon kívül helyezte: 6/2012.(VI.18.) önkormányzati rendelet.

Hatálybalépés

24.§.

/1/  Ezen rendelet  a kihirdetés napján lép hatályba.

/2/  E rendelet a Magyar Köztársaság és az Európai Közösségek és azok tagállamai  között társulás létesítéséről szóló Brüsszelben  1991. december 16-án aláírt Európai Megállapodás  tárgykörében , a megállapodást  kihirdető   1994. évi I. törvény 3.§-ával összhangban az Európai Közösségeknek a jogszabályaival összeegyeztethető szabályozást tartalmaz.
1. sz.  melléklet  (5) 
Szállítás napja és kezdési időpontja

A szilárdhulladék begyűjtése és szállítása hetente pénteki napon történik a település teljes területén. 
Amennyiben a péntek munkaszüneti nap, úgy a következő munkanap a szállítás napja.

A begyűjtés és szállítás  reggel  6,30 órakor kezdődik és késő délutánig ( sötétedésig ) tart.  Amennyiben az elszállítás a pénteki napon nem fejeződik be, úgy az másnap újra kezdődik és mindaddig tart    amíg a teljes elszállítás meg nem történik.
Az ártalmatlanítás  helye a közszolgáltató által üzemeltetett  Nagyecsed Kommunális   Hulladéklerakó.

Utca névjegyzék
Arany utca

Bányász utca

Báthory utca

Báthory köz

Béke utca

Dózsa utca

Hajnal utca

Jókai utca

Kádár utca

Kossuth utca

Kraszna utca

Petőfi utca

Rákóczi utca

Szabadság utca

Temető utca
(5) Módosította: 8/2011.(XI.30.) rendelet. Hatályos: 2012.01.01.
2. melléklet (6)
___________________________________________________________________________

Hatályon kívül helyezve:  1/2013.I.29. önkormányzati rendeletével
3.§.

Ezen rendelet   2013. január 30-jén lép hatályba.  

